ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ เมื่อวันที่ 11 พฤษภาคม 2566 เวลา 12.00 น. บริเวณพื้นที่ที่ได้รับเรื่องร้องเรียน ได้สอบถามประชาชน ประกอบอาชีพวินมอเตอร์ไซค์รับจ้าง อยู่บริเวณดังกล่าว  แจ้งว่าได้รับกลิ่นบ้างเป็นบางวัน บางเวลา ไม่แน่นอน 	 เจ้าหน้าที่จึงขอเรียนแจ้งว่า ปัจจุบันทางโรงงานอยู่ระหว่างการปรับปรุงสถานประกอบการต่าง ๆ เช่นซ่อมแซมพนังของอาคารรับมูลฝอยให้เป็นระบบปิด ซ่อมแซมประตูหน้าต่างของอาคาร ซ่อมปรับปรุงพื้นถนนป้องกันน้ำชะมูลฝอยตกค้างซึ่งเป็นสาเหตุก่อให้เกิดกลิ่นเหม็น เพิ่มพื้นที่สีเขียวภายในโรงงานเพื่อเป็นแนวดูดซับกลิ่น (ฺBuffer Zone)	 	อย่างไรก็ตาม ศูนย์กำจัดมูลฝอยอ่อนนุช ได้ประสานกับบริษัทผู้รับจ้าง ให้ตรวจสอบและแก้ไขปัญหากลิ่นที่เกิดจากการกำจัดมูลฝอยให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์อ่อนนุช ดังนี้         1. ออกหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน 	2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 	3. เพิ่มการล้างทำความสะอาดบริเวณถนนโดยรอบศูนย์กำจัดมูลฝอย 	4. เพิ่มการล้างทำความสะอาดบริเวณภายในโรงงานกำจัดมูลฝอย 	5. จัดให้มีเจ้าหน้าที่ลงพื้นที่ตรวจสอบและรับฟังปัญหาเรื่องกลิ่นรบกวน 	6. ฉีดน้ำยาดับกลิ่นบริเวณภายในอาคารรับขยะ         7. เพิ่มพื้นที่สีเขียวภายในโรงงานกำจัดมูลฝอยเพื่อเป็นแนวดูดซับกลิ่น (Buffer Zone)
เหม็นกลิ่นขยะโรงงานอ่อนนุช โดยที่ฝนไม่ได้ตก
ขอบคุณค่ะ ที่ช่วยดำเนินงาน นึกถึงประชาชนเป็นหลัก ขอให้ทุกท่านที่มีส่วนในงานสุขภาพแข็งแรง และจะรอผลงานว่าจะมีกลิ่นอีกหรือไม่